AQSh prezidentligiga nomzod Hillari Klinton o‘rta sinf vakillari bo‘lgan oilalarga yordam berish uchun soliqlarni tushirish zarurligini aytib o‘tdi. Bu haqda Reuters agentligi xabar bermoqda. Shuningdek, Klinton xonim yosh bolalari bor kam ta’minlangan oilalarga ko‘rsatiladigan xizmatlarni kengaytirishni taklif qildi. “Biz bolalarni ta’minlash haqida, xazinadon misoli ularga o‘z mablag‘larimizni yo‘naltirish haqida o‘ylashimiz kerak”, – ta’kidlab o‘tdi u Rochesterda saylovoldi kampaniya doirasida o‘tkazilgan tadbir chog‘ida. Ilgariroq u AQShni barcha “an’anaviy tahdidlar”dan himoya qilish uchun zaruriy choralar ko‘rishga va’da bergan edi.